CELEX: 62014TN0284
Language: hr
Date: 2014-05-05 00:00:00
Title: Predmet T-284/14: Tužba podnesena 5. svibnja 2014. – Dyckerhoff Polska sp. z o.o. protiv Komisije

28.7.2014   
            
            
               HR
            
            
               Službeni list Europske unije
            
            
               C 245/20
            
         Tužba podnesena 5. svibnja 2014. – Dyckerhoff Polska sp. z o.o. protiv Komisije
   (Predmet T-284/14)
   2014/C 245/27
   Jezik postupka: poljski
   
      Stranke
   
   
      Tužitelj: Dyckerhoff Polska sp. z o.o. (Nowiny, Poljska) (zastupnik: K. Kowalczyk, radca prawny)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije 2013/448/EU od 5. rujna 2013. o nacionalnim provedbenim mjerama za prijelaznu besplatnu dodjelu emisijskih jedinica stakleničkih plinova u skladu s člankom 11. stavkom 3. Direktive 2003/87/EZ Europskog parlamenta i Vijeća (SL L 240, str. 27.).
            
         
      Tužbeni razlozi i glavni argumenti
   
   U potporu svoje tužbe tužitelj ističe tri tužbena razloga.
   
               1.
            
            
               Prvi tužbeni razlog
               
                           —
                        
                        
                           neusklađenost odluke s pravom Unije, osobito s Direktivom 2003/87/EZ Europskog parlamenta i Vijeća od 13. listopada 2003. i s odlukom Komisije 2010/2/EU od 24. prosinca 2009.
                        
                     
         
               2.
            
            
               Drugi tužbeni razlog
               
                           —
                        
                        
                           povreda načela jednakog postupanja, iz razloga što je za sve sektore utvrđen jedinstveni međusektorski faktor korekcije u istoj visini, bez da se vodilo računa o okolnosti da sektore koji se smatraju izloženima značajnom riziku od istjecanja ugljika– među ostalim i sektor proizvodnje cementa – treba tretirati drugačije od sektora za koje ne postoji istovrsan značajan rizik;
                           kao i povreda načela proporcionalnosti.
                        
                     
         
               3.
            
            
               Treći tužbeni razlog
               
                           —
                        
                        
                           sukladno članku 277. UFEU-a: neprimjenjivost članka 10.a stavka 5. Direktive 2003/87/EZ i članka 15. stavka 3. Odluke Komisije 2011/278/EU na kojima se temelji pobijana Odluka, ukoliko je te propise moguće primijeniti bez da se uzmu u obzir članak 10.a stavci 12. do 18. Direktive 2003/87/EZ, članak 16. Odluke Komisije 2011/278/EU kao i Odluka Komisije 2010/2/EU, kojima se utvrđuje nužnost specifičnog postupanja u sektorima i podsektorima koje se smatra izloženima značajnom riziku od istjecanja ugljika, kao i nepostojanje mogućnosti utvrđivanja jednog jedinstvenog međusektorskog faktora korekcije od strane Europske komisije za sve sektore.